kardosdrur/scandi-wiki huggingface dataset:
Dave Matthews Band

Dave Matthews Band (også kendt som DMB) er et amerikansk rockband, oprindelig startet i Charlottesville, Virginia i 1991 af sanger, sangskriver og guitarist Dave Matthews. De andre bandlemmer er bassist Stefan Lessard og trommeslager Carter Beauford. Saxofonisten LeRoi Moore var også medlem af bandet, men døde i 2008. Violinist Boyd Tinsley trådte ud af bandet i 2018.
Siden 1998 har bandet desuden optrådt med Butch Taylor på keyboard, som ikke officielt er en del af bandet, men som altid er med på scenen. Butch Taylor forlod bandet lige før deres sommer turne 2008. Siden 2006 har trompetisten Rashawn Ross været gæstesolist med bandet – mest kendt for at spille live for Soulive – også på scenen.

I 2008 døde LeRoi Moore efter en All-terrain vehicle ulykke i Charlottesville. Der var spekulationer om bandet ville fortsætte deres turne, da han døde under deres turne – men de fortsatte selvsamme aften. Saxofonisten Jeff Coffin trådte til, og har siden 2008 været en fast del af bandet.

Gruppens seneste studiealbum, Come Tomorrow, indeholder 14 sange og blev udgivet 8. juni 2018. Det er 6 år efter deres forrige album Away From The World fra 2009.

Koncerter i Danmark 
 3. april 1995 i Pumpehuset
 7. juli 1995 på Midtfyns Festival
 30. juni 1996 på Roskilde Festival
 14. marts 2010 i Falkoner Salen.
 30. oktober 2015 i Tap 1.
 17. marts 2019 i Royal Arena

Desuden gav Dave Matthews og Tim Reynolds akustisk koncert 14. marts 2007 i Store Vega og 29. marts 2017 i Royal Arena.

Diskografi 
 Remember Two Things (1993) [uafhængigt album]
 Under the Table and Dreaming (1994)
 Crash (1996)
 Before These Crowded Streets (1998)
 Everyday (2001)
 Busted Stuff (2002)
 Stand Up (2005)
 Big Whiskey and the Groogrux King (2009)
 Away From The World (2012)
 Come Tomorrow (2018)

Referencer

Eksterne henvisninger 

 Dave Matthews Bands officielle hjemmeside 
 Dreamingtree: Historie  DMB's historie fra en dansk fanside

 
Har spillet på Roskilde Festival
Musikgrupper fra 1991
Rhodos

Den græske ø Rhodos ligger ca. 500 kilometer fra den græske havneby Piræus. Det er en af de større græske øer med et areal på 1400 km². Øen Rhodos er en af øerne i Dodekaneserne.

Rhodos by er kendt for Kolossen på Rhodos der lå ved Mandraki-havnen. Den blev ødelagt af et jordskælv i 226 f.kr.

Den gamle bydel er et rent fæstningsværk. I 1480 blev Rhodos belejret af osmannerne, som forårsagede store ødelæggelser på øen.

Desuden kendes øen for Lindos der ligger sydøst for Rhodos by.

Rhodos Lufthavn "Diagoras" ligger ved byen Paradisi.

På Rhodos nordligste punkt ligger et akvarium under jorden.

Klima

Eksterne henvisninger 

Rhodos By
Rhodos info 

 
Korsfarerstater
Minoisk kultur
Rhazes

Abu Bakr Mohammad Ibn Zakariya Razi også kaldt Rhazes, 864-925, var en Perser, født i Rey, Iran. Han var kendt som den første, der destillerede alkohol. Filosofisk arvtager af Sokrates og medicinsk af Hippokrates.

Razi gjort grundlæggende og varige bidrag til områderne medicin, alkymi, musik og filosofi, der er registreret i over 200 bøger og artikler inden for forskellige områder af videnskab. Han var velbevandret i det gamle persiske, græske og gamle indiske medicinske viden og gjorde mange fremskridt inden for medicin gennem egne observationer og opdagelser.

Han rejste meget, for det meste i Persien. Som lærer i medicin, tiltrak han elever i alle discipliner, og sagdes at være medfølende og viet til at tjene sine patienter, uanset om de er rige eller fattige.

Kildehenvisninger

Se også 
 Ibn Sina

Persere
Filosoffer fra Iran
Den Islamiske Guldalder
Adware

Alle softwareapplikationer, hvori reklamer vises mens applikationen afvikles, kaldes med et fælles navn adware. Applikationens forfatter tilføjer en ekstra kode, som sørger for fremvisningen af reklamerne. Reklamerne kan fremkomme som f.eks. pop-up-vinduer eller via bannere. Adware kan retfærdiggøres, idet reklamerne hjælper med at nedbringe udviklings- samt købsprisen.

Adware forveksles ofte med spyware, hvilket ikke er korrekt. Dog indeholder adware ofte koder, der videregiver brugerens oplysninger til tredjepart uden brugerens tilladelse eller kendskab. Denne funktion kaldes for spyware og betegner ikke adware-applikationen i sig selv.

Af adware-applikationer kan nævnes f.eks. Limewire eller Bearshare, som bruges til at dele musik, film og andet med. De kommer begge med pop-up-reklamer, som oftest kan stoppes af en pop-up-blocker. Reklamerne, der vises i nogle af de mere kritiske adwares, kan ikke umiddelbart stoppes af en pop-up-blocker og skal i værste fald fjernes manuelt eller via et removal-tool til det pågældende adware.

 
Softwarelicenser
Anders Bak

Anders Bak (14. juni 1948 – 9. juni 2006) var socialdemokratisk borgmester i Høje-Taastrup Kommune i perioden 1986-2005. 
Han blev borgmester første gang, han blev indvalgt i byrådet. Bak opnåede status som en af Vestegnens socialdemokratiske bykonger og helt modsat landstendensen blev Socialdemokraterne i Høje-Taastrup styrket ved valget i 2001, så Bak kunne regere den sidste 4-års periode med et absolut flertal i byrådet. Forud for valget i 2005 måtte Anders Bak trække sit kandidatur tilbage på grund af sygdom. Han døde 9. juni 2006.

1985/86 var et succesår for både Anders Bak personligt og Socialdemokratiet. Anders Bak var formand for partiforeningen, og opstillede til kommunevalget, og sprang straks ind på en førsteplads. Socialdemokratiet gik frem ved valget og Anders Bak blev borgmester.

Anders Bak havde stillet op fire år før, og var gået meget aktivt ind i valgkampen, men Socialdemokratiet tabte stemmer og Anders Bak blev ikke valgt. I 1985 ønskede både partiforeningen og medlemmerne, at Anders Bak stillede op som borgmesterkandidat.

Kilder 

Borgmestre fra Socialdemokraterne
Akacieparken (Valby)

Akacieparken er et boligområde i Valby. Afdelingen består 394 almennyttige familieboliger; 30 to-, 240 tre-, 92 fire- og 2 fem-værelseslejligheder, samt 30 2-værelses ældreboliger. Der bor i alt 1.298 beboere i Akacieparken.  

Bebyggelsen består af både rækkehuse og etagehuse. Der er haver til rækkehusene og altaner eller opholdsterrasser i etageejendommene. Bebyggelsen administreres af Lejerbo.

Akacieparken blev bygget i 1995 på et gammelt remiseområde. Akacieparken ligger ved Valby Langgade, tæt på Langgade Station.

I Akacieparken er der lektiecaféer og sociale tilbud.
 
Indtil 2008 var afdelingen karakteriseret som udsat boligområde.

Referencer 

Kvarterer i Valby
Særligt udsatte almene boligområder i Danmark
Abstraktion (datalogi)

I datalogi er abstraktion en mekanisme eller metode til at mindske eller skjule detaljer således, at man kan koncentrere sig om nogle få koncepter ad gangen.

Datalogi
Kiks

En kiks er et lille, tørt og sprødt stykke bagværk af groft eller fint mel. Kiks kan spises uden pålæg – eller med ost, smør og en delikatesse som 
kaviar. Udover almindelige kiks findes der mange forskellige slags, f.eks. chokoladekiks og fuldkornskiks.
Kiks er ingrediens i flere kager som kiksekage og ostekage (cheesecake). 

Kiks spises i flere kulturer, og kan også indeholde andre ingredienser end kornmel. Riskiks er udbredte, ligesom krupuk (friturestegte kiks med bl.a. rejer og krydderier) er populære i Sydøstasien.

Tudekiks
Udtrykket Tudekiks er et begreb, om kiks der trøstespises oven på en ubehagelig oplevelse. Begrebet anvendes som regel i en hånlig sammenhæng, hvor en person kan blive opfordret til at tage en tudekiks i stedet for at være forurettet over en (mindre) ting, der er gået personen imod.

Eksterne henvisninger 

 Kiks
Atommagt

En atommagt er en stat som har atomvåben. Verdens første atommagt var USA, som sammen med Rusland (tidligere Sovjetunionen), Storbritannien, Frankrig og Kina bliver regnet som internationalt godkendte atommagter ifølge ikke-spredningsaftalen om atomvåben.

To lande - Indien og Pakistan - har ikke skrevet under på aftalen, men har senere udviklet atomvåben, og udført prøvesprængninger på egen hånd.

Selv om de har nægtet det, har der længe været en udbredt opfattelse af, at Israel har atomvåben. Norge leverede i 1959 tungt vand til Israel. I 1986 gav en tidligere israelsk tekniker, Mordechai Vanunu, et interview til The Sunday Times, hvor han kom med detaljerede oplysninger og billede fra et israelsk atomanlæg. Ifølge Vanunu havde Israel på det tidspunkt nok plutonium til at producere 100 kernefysiske bomber. I en tale ved et besøg til Tyskland i 2006 tog Israels premierminister, Ehud Olmert, Israel med i en opremsning af lande som har kernefysiske våben. Israel har ikke skrevet under på ikke-spredningsaftalen, og det er heller ikke kendt at Israel har udført prøvesprængninger.

Nordkorea sprængte i 2006 sin første atombombe og må derfor regnes som en atommagt. Nordkorea har heller ikke skrevet under på ikkespredningsaftalen.

Referencer 

Kernevåben

ca:Arma nuclear#Països amb armament nuclear
Weekend-tv

Weekend-tv var Danmarks første private lokal-tv-station placeret i København – sammen med Kanal 2 stod kanalen for det første rigtige brud på DR's monopol.

Weekend-TV startede med at sende i 1984 under ledelse af direktør Hans Morten Rubin, og var ejet af Nordisk Film, Gutenberghus (senere kaldet Egmont), Aller, Politiken, Børsen og Berlingske Tidende. Fra Nordisk Films tv-studie nummer 3 i Valby ved København sendte Weekend-TV sport, underholdning og børneprogrammer.

Weekend-tv og Kanal 2 delte samme frekvens hvor Kanal 2 sendte mandag-torsdag, og Weekend-tv sendte fredag-søndag. I modsætning til Kanal 2 der krævede dekoder, så var alle programmer på Weekend-tv gratis. Målet var dog at få lov til at sende reklamer, og dermed finansiere programmerne.

Weekend-tv's største succes blev i 1985 deres store fredagsunderholdningsprogram Så ’ der fredag!, der blandede underholdning og journalistik som man tidligere havde set det på bl.a. DR's Lørdagskanalen. Programmet, der blev sendt direkte om fredagen, blev ligeledes sendt på en række andre lokal-tv-stationer rundt om i landet, dog nogle dage forskudt. Konceptet blev sidenhen videreført på TV 2 i programmet Eleva2ren – med mange af de samme medarbejdere både foran og bagved kammeraet (det var Nordisk Film der producerede Eleva2ren for TV2, og det var også Nordisk Film der var med til at producere Weekend-tv).

Weekend-tv lukede 29. marts 1986, da investorernes pengekasse var tom. Det var ikke lykkedes, som man havde håbet, at presse politikerne til at tillade at sende reklamer i lokal-tv, så man valgte i stedet med stor dramatik at lukke stationen ved et direkte pressemøde. Kanal 2 fik herefter tildelt Weekend-tv's sendetid, så de fik mulighed for at sende alle ugens syv dage.

Tidligere medarbejdere på Weekend-tv 
 Mette Fugl
 Torben Thune
 Michael Obel
 Helle Bygum
 John Berger
 Ole Stephensen
 Karsten Kjær
 Orson Nielsen
 Klaus Kjellerup
 Heinrich Charles Lund
 Karen Thisted
 Peter Herforth
 Kim O'Stritt

Etableret i 1984
Ophørt i 1986
Tv-kanaler fra Danmark
Brunch

Brunch er en blanding af morgenmad og frokost. Ordet stammer fra engelsk, og er en sammentrækning af ordene breakfast (morgenmad) og lunch (frokost). På dansk ses undertiden også mokost, dannet af morgenmad og frokost. Brunch er et stort måltid og spises ofte i weekenden.

Den består dels af brød, ost, syltetøj, pandekager, youghurt, juice og mælk. Dels af æg, bacon, pølser etc. Frugt kan være en del af en brunch. Måltidet spises enten hjemme, med familie og venner eller på café.

Eksterne henvisninger 

Måltider
Nydannelser
PBS

PBS (tidligere en forkortelse af Payment Business Services og før dette Pengeinstitutternes BetalingsSystemer) udvikler og driver løsninger inden for betalingskort og betalingsformidling, og er i dag en af de ledende leverandører af betalingsløsninger og tilknyttede services til pengeinstitutter, private og offentlige virksomheder. PBS er fusioneret med den tilsvarende norske virksomhed, BBS, og er blevet til Nets Holding. Kortindløsning ligger i datterselskabet Teller.

Hovedkontoret ligger i Ballerup ()

PBS driver blandt andet:
 Dankort-systemet
 Betalingsservice
 e|faktura
 Net-ID
 NemID

Eksterne henvisninger 

 Nets' hjemmeside
 Dankortets hjemmeside

Virksomheder i Ballerup
Elektroniske betalingssystemer
Softwarevirksomheder i Danmark
Ophørt i 2009
Nets
Fjællebro (Ringsted Kommune)

Fjællebro er en lille landsby på Midtsjælland med , beliggende i Kværkeby Sogn mellem Ringsted og Køge. Landsbyen ligger i Ringsted Kommune og tilhører Region Sjælland.

Tidligere stavemåde Fielebroe. Fiel betyder "bræt, planke, bjælke" – fjæle betyder "skjule, gemme". Navnet kendes flere steder i landet, og må ses som en parallel til Bolbro, Bulbro, dvs en bro af bjælker.

Om landsbyen 
Fjællebro er beliggende hvor Køge-Ringsted landevejen (den østlige del af Sekundærrute 150) krydser København-Korsør jernbanen under en jernbanebro ved Kværkeby Station, som blev nedlagt for passagerekspedition i 1974. Derfor kaldes landsbyen også Kværkeby Stationby.

Fjællebro har tidligere haft kendte forretninger som Fjællebro Brudestue og Fjællebro Klip & Fræs. I dag er den lokale landslagter og Ringsted Pallehandel de eneste forretningsdrivende.

9 kilometer i sydøstlig retning ligger herregården Giesegård.

Kilder 

Byer i Ringsted Kommune
Humørkort-stativ-sælgerens søn

Humørkort-stativ-sælgerens søn er en dansk komediefilm fra 2002 instrueret af Peter Bay, der sammen med Mads Brenøe og Dunja Gry Jensen har skrevet manuskriptet.

Hella Joof blev nomineret til en Robert for årets kvindelige birolle, for sin rolle som Bolette.

Handling 
Den konfliksky forlagsredaktør, Rasmus, spjætter som en plukket kylling, når hans bomstærke, målbevidste ekskæreste Bolette klukker som en skrukhøne og kræver action. Bolette er 37 og fast besluttet på at få barn med den trippende kujon, der prøver at snige sig ud af jerngrebet, da han hovedkulds forelsker sig i en blond dyrlæge og kommer i kattepine.

Medvirkende 
 Thomas Bo Larsen - Rasmus
 Hella Joof - Bolette
 Niels Olsen - Jack Høst
 Anette Støvelbæk - Emilie
 Philip Zandén - Staffan
 Jesper Klein - Per
 Birthe Neumann - Elin
 John Hahn-Petersen - Bjerre
 Jorge Ballarin - Blomsterhandler
 Marcelino Ballarin - Blomsterhandler
 Christian Braad Thomsen - Dyrlæge
 Nell og Louise Andersen - Tvillinger

Noter

Eksterne henvisninger 
 

Komediefilm fra Danmark
Danske film fra 2002
Fede tider

Fede tider er en dansk film fra 1996.
Manuskript og instruktion Peter Bay.
Blandt de medvirkende kan nævnes:

Sofie Gråbøl
Ken Vedsegaard
Vigga Bro
Martin Brygmann
John Martinus
Gyda Hansen

Eksterne henvisninger 
 

Komediefilm fra Danmark
Danske film fra 1996
Den blå munk

Den blå munk er en dansk film fra 1998. Den foregår på et værtshus, hvor der spilles jazz. Vi møder flere skæbner, der drukner deres sorger i alkohol og drømmer om stedets smukke unge barpige.

Manuskript og instruktion Christian Braad Thomsen.
Blandt de medvirkende kan nævnes:

Therese Glahn
Helle Ryslinge
Ole Meyer
Bent Conradi
Claus Nissen
Jarl Forsman
Martin Brygmann
Jeppe Kaas
Runi Lewerissa
Liselotte Lohmann
Nicolaj Kopernikus
Henning Jensen
Jens Albinus
Peter Steen
Jacob Cedergren

Eksterne henvisninger 
 

Danske film fra 1998
Film instrueret af Christian Braad Thomsen
Dansksprogede film
Sunes familie

Sunes familie er en dansk film med Danmarkspremiere 10. Oktober 1997, instrueret af Hans Kristensen. Manuskriptet er skrevet af John Stefan Olsen, Hans Kristensen og Thorvald Lervad. Filmen er baseret på den svenske bogserie Sune

Medvirkende 
 Claus Bue
 Vibeke Hastrup
 Per Damgaard Hansen
 Sofie Lassen-Kahlke
 Niels Anders Thorn
 Inge Sofie Skovbo
 Stephanie Leon
 Erni Arneson
 Joachim Knop
 Jarl Friis-Mikkelsen
 Henrik Lykkegaard
 Anders Nyborg
 Mari-Anne Jespersen
 Peter Jorde
 Susan Olsen
 Folmer Rubæk
 Bodil Jørgensen
 Jarl Forsman
 Jan Hertz
 Hans Henrik Voetmann

Noter

Eksterne henvisninger 
 

Danske film fra 1997
Familiefilm fra Danmark
Film instrueret af Hans Kristensen
Dansksprogede film
Lise Ringheim

Lise Ringheim (født 15. maj 1926 på Frederiksberg, død 25. september 1994) var en dansk skuespillerinde.

Oprindelig turnerede hun som jazzsangerinde, men som godt 20 årig fandt hun ud af, at hun ville være skuespillerinde og påbegyndte uddannelsen på Det kongelige Teaters elevskole. Hun var i mange år tro mod Det kongelige Teater, hvor hun naturligt fik en lang række store roller i stykker af Heiberg, Holberg, Hostrup, Wessel, Ernst Bruun Olsen, Berthold Brecht etc..

Lise Ringheim nåede derudover at medvirke i en del film og var fra radioen allermest kendt for sin rolle i DR's serie Karlsens Kvarter.

Hun var fra 1971 til sin død gift med skuespilleren Henning Moritzen. Ringheim var Ridder af Dannebrog.

Hun ligger begravet på Frederiksberg Ældre Kirkegård.

Udvalgt filmografi 
 Ebberød Bank – 1943
 Askepot - 1950
 Vi arme syndere – 1952
 Solstik – 1953
 Vi som går køkkenvejen – 1953
 Sukceskomponisten – 1954
 Himlen er blå – 1954
 Et eventyr om tre – 1954
 "Lady og Vagabonden" - 1955
 Mor skal giftes – 1958
 Den sidste vinter – 1960
 Den hvide hingst – 1961
 Eventyr på Mallorca – 1961
 Harry og kammertjeneren – 1961
 Den kære familie – 1962
 Paradis retur – 1964
 Pengene eller livet – 1982
 Himmel og helvede – 1988
 De skrigende halse – 1992

Eksterne henvisninger

Kilder

Skuespillere fra Danmark
Bodilprisen for bedste kvindelige hovedrolle
Personer i Kraks Blå Bog (afdøde)
Riddere af Dannebrog
Modtagere af Tagea Brandts Rejselegat
Personer fra Frederiksberg
Arne Hansen

Arne Hansen (født 26. juni 1938 i Svendborg, død 14. juni 1992) var en dansk skuespiller.

Han var oprindelig udlært manufakturhandler, men blev i 1961 optaget på Odense Teaters elevskole, på hvilket teater han i årene derefter fik flere roller. Han var knyttet til Aalborg Teater fra 1971-1978. I et mellemliggende år – 1974 – fik han mulighed for at medvirke i Cirkusrevyen.

Efter 1978 var han ansat på flere københavnske teatre, herunder Det Danske Teater (turné), Folketeatret, Gladsaxe Teater og Det ny Teater. Fra 1987 blev han så fastansat på Det kongelige Teater.

Han huskes fra tv nok bedst for sin rolle som hr. Mortensen i julekalenderne Nissebanden og Nissebanden i Grønland. Også i episode 11 "I klemme" af den folkekære TV-serie Matador medvirkede Arne Hansen som den mildest talt ikke særligt medmenneskelige teaterdirektør, Hannibal Kagl. Han modtog en Bodil for bedste mandlige birolle i 1983 for sin medvirken i Det er et yndigt land.

Hansen døde i 1992 af kræft i en alder af 53 år. Han ligger begravet på Holmens Kirkegård.

Udvalgt filmografi

Film 

 Den rige enke – 1962
 Det kære legetøj – 1968
 Motorvej på sengekanten – 1972
 Fætrene på Torndal – 1973
 Pigen og drømmeslottet – 1974
 Trællenes børn – 1980
 Kniven i hjertet – 1981
 Der er et yndigt land – 1983
 Zappa – 1983
 Kurt og Valde – 1983
 Tro, håb og kærlighed – 1984
 Mord i mørket – 1986
 Peter von Scholten – 1987
 Skyggen af Emma – 1988
 Springflod – 1990
 En dag i oktober – 1991

Tv-serier 
 Matador - Hannibal Kagl, teaterdirektør (afsnit 11, 1978-1981)
 Nissebanden - hr. Mortensen (julekalender, 1984)
 Familien Fab - Postkassen (dukkeserie, 1985 - kun stemme)
 Nana - Skoleinspektør (1988)
 Nissebanden i Grønland - hr. Mortensen (julekalender, 1989)

Referencer

Eksterne links 
 

Skuespillere fra Danmark
Bodilprisen for bedste mandlige birolle
Personer fra Svendborg
Personer døde af kræft
Samos

Samos er en græsk ø, der ligger i det Ægæiske hav ud for den tyrkiske kyst.

Den antikke filosof og matematiker, Pythagoras, blev født og levede en del af sit liv på Samos. Den antikke filosof Epikur fødtes ligeledes på Samos.

Øen er 468 km² og indbyggertallet er ca. 42.000.
Campingvogn

Campingvogne er nutidens flytbare hjem. De hægtes på bilens trækkrog, og man er hurtigt ude i naturen. De forhandles i mange forskellige størrelser og udformninger; mange af dem har i dag alle bekvemmeligheder.

De kan anvendes hele året, specielt de typer som har centralvarme er meget populære som vintervogne i Skandinavien.

Udstyr 
Campingvogne kan overordnet set opdeles i fem forskellige indretningstyper:
 Med siddegrupper
 Med dobbeltseng
 Med enkeltsenge
 Med køjer
 Specialindrettede

En moderne campingvogn er en komfortabel mobil fritidsbolig, der kan være udstyret med lige så meget komfort, som i mange sommerhuse, f.eks. med rundsiddegruppe, dinette, køkken, toiletrum, sove- og børneværelse, centralvarme, vandbåret eller elektrisk gulvvarme, gasvarme med eller uden blæsevarme, varmt og koldt vand, toilet med brusekabine, gas- eller mikroovn, grill, køleskab med eller uden separat fryser, der kan køre på både gas, 12 og 230 volt.

Se også 
 Campingplads

Eksterne henvisninger
Solifer

Solifer er en svensk producent af campingvogne og autocampere. Produktionen startede i 1964.

Oprindeligt byggede man vognene i Finland, men blev senere flyttet til Dorotea i Sverige, hvor også campingvognen Polar bygges.

Eksterne henvisninger 

Officiel hjemmeside

Køretøjsproducenter fra Sverige
Campingvogne
Etableret i 1954
Gnutella

Gnutella netværket er det fildelingsnetværk der primært er sat op af de to store fildelingsprogrammer: LimeWire og BearShare. Der findes desuden en del andre klienter der også benytter sig af Gnutella netværket.

De bruger dette netværk til at dele oplysninger om hvilke klienter der har hvilke filer, samt udføre søgninger i den samlede database. Det vil sige at man kan hente de samme filer på de to netværk.

Systemet er decentralt, det vil sige at der ikke er en central server der kontrollerer hele netværket og ved alt om alle, men at man i stedet forbinder sig direkte til andre klienter og sender søgninger ud på netværket ad denne vej.

Dette giver rig mulighed for at manipulere med søgeresultaterne, og netværket er da også, som så mange andre, plaget af falske søgeresultater, hvor en bot svarer med hits på alt hvad der søges på. Disse bots leverer ofte en fil der i stedet er en virus, trojan, propaganda eller andet der ikke har noget at gøre med det man egentlig søgte.

Gnutella benyttes som så mange andre fildelingsnetværk, primært af pirater, men netværket er ikke i sig selv ulovligt, da det også er muligt at dele legalt materiale via netværket og de tilhørende klienter.

Fildelingsprotokoller
Birthe Trærup

Birthe Trærup er musiketnolog og har været lektor på Musikvidenskabeligt Institut på Københavns Universitet, men er nu pensioneret.

Birthe Trærup gennemførte i 1959 et feltarbejde hos albanerne i Kosovo og Makedonien sammen med Ernst Emsheimer og Felix Hoerburger. På dét tidspunkt var det vanskeligt eller helt umuligt at foretage et tilsvarende studie i Albanien.

Eksterne henvisninger 

 Birthe Trærup: Fra min feltforskning i Kosovo 
 Birthe Trærup: På sporet af den albanske folkemusik. Historien om en ekspedition til Kosovo og Makedonien. VHS-bånd, København 1995.

Se også 

 Albansk folkemusik

Tjek fødsels- og dødsår
Danskere i 1900-tallet
Danskere i 2000-tallet
Videnskabsfolk fra Danmark